section_heading: Znanstvena autentičnost
paragraph_text: Jedan od najvažnijih zapleta u seriji je kristalni metamfetamin kojeg Walter "kuha", a koji ima vrlo dugačke kristale, izrazito je čist te, svojoj čistoći unatoč, ima jaku plavu boju. Istinski čist kristalni metamfetamin u stvarnosti bi bio prozirne ili bijele boje. Međutim, unatoč tome u seriji je istaknuto da su pripadnici konkurencije koji se također bave proizvodnjom metamfetamina bojali svoj proizvod u plavo kako bi prevarili mušterije da pomisle da je riječ o Walterovoj visoko-kvalitetnoj drogi.